নজিবুল্লাহ রাজশাহী ক্যাডেট কলেজে পড়াশোনা করেছেন। এরপর মালয়েশিয়ান মেরিন একাডেমিতে পড়তে যান। ২০১২ সালে সেখান থেকে গ্র্যাজুয়েশন করেন। এরপর বৃত্তি নিয়ে পড়তে যান যুক্তরাষ্ট্রে। ২০১৫ সালে তাঁর সঙ্গে পরিবারের শেষবার যোগাযোগ হয়। জঙ্গিবাদে জড়ানোর পর মোহভঙ্গ হওয়ায় বাংলাদেশে ফিরে গাজী সোয়ান নামের একজনের পুলিশকে দেওয়া স্বীকারোক্তি থেকে জানা যায়, সোয়ানের সঙ্গে নজিবুল্লাহর তুরস্কে দেখা হয়েছে। কিন্তু এরপর বারবার চেষ্টা করেও তিনি নজিবুল্লাহর সঙ্গে যোগাযোগ করতে পারেননি। সোয়ানের ধারণা, নজিবুল্লাহ তুরস্ক সীমান্তে নিহত হয়েছেন।